'''Maximilian Carl Emil "Max" Weber '''(født [[21. april]] [[1864]] i [[Erfurt]], død [[14. juni]] [[1920]] i [[München]]) var en [[Tyskland|tysk]] [[økonom (videnskab)|økonom]] og [[sociolog]].
Han er en af [[sociologi]]ens grundlæggere. Webers vigtigste værker omhandler religionssociologi og politisk sociologi, men han skrev også om [[økonomi]]. Weber har bl.a. defineret en [[stat]] som "En enhed, der har monopol på den [[Legitimitet|legitime]] brug af fysisk magt" (af og til oversat som "fysisk vold"), en definition, der er grundlæggende i vestlig [[samfundsvidenskab]] og [[statskundskab]]. Webers mål var at afdække hvilke faktorer der lå bag den vestlige verdens særlige udvikling, som havde grundlagt den moderne kapitalisme. Hans fokus var
kapitalismens fremvækst og succes. Religionens fortryllelse var ifølge hans analyse afløst af et rationalitetens ”jernbur”, hvor effektivitet og bureaukrati sikrede den fortsatte vækst. <ref>Andersen & Kaspersen: 2000, 88ff</ref>
 
== Politisk sociologi ==
Max Weber betragtes som en af de mest betydningsfulde samfundsforskere i nyere tid. Weber var med sin videnskabelige orientering og analytiske evne banebrydende indenfor en række af samfundsvidenskabens centrale arbejdsområder. Ifølge Weber, er det ikke bare sociologiens opgave at finde regelmæssige træk ved menneskelige handlinger, som de optræder i forskellige samfund og kulturer, men også at forstå det meningsindhold og de værdier, der ligger til grund for dem.
Weber anvendte begreberne aktuel forståelse <ref>tysk: aktuelles Verstehen</ref> og forklarende forståelse <ref>erklärendes Verstehen</ref> til at afklare meningsindholdet i handlinger.
# En aktuel forståelse opnås enten gennem kendskab til [[regler]]ne for en bestemt handletype, eller gennem indlevelse i [[emotionel]]le udtryk.
# En forklarende forståelse opnås gennem kendskab til [[Motiv (årsag)|motiverne]] bag handlinger.
Samfund Religionsvidenskab